Twee ernstig beseer in kettingbotsingTwee mense is Vrydag ernstig beseer nadat vyf voertuie op die N2-deurpad in Kwazulu-Natal in ŉ kettingbotsing betrokke was. Chris Botha, ŉ woordvoerder van Netcare911, sê die ongeluk het naby die ou lughawe plaasgevind. “Volgens ooggetuies het ŉ swaarvoertuig wat oliedromme vervoer het, skielik op die besige deurpad gestop. Dit het veroorsaak dat vier ander voertuie teen mekaar gebots het. Dit is nog nie bekend hoekom die vragmotorbestuurder gestop het nie. Die saak word deur die polisie ondersoek,” het Botha gesê. ŉ Getroude paartjie van een van die voertuie het ernstige beserings opdoen. Hulle is op die toneel gestabiliseer en na die Netcare Kingsway-hospitaal geneem vir verdere behandeling.